ᱯᱟᱞᱜᱷᱟᱨ ᱦᱚᱱᱚᱛ

ᱯᱟᱞᱜᱷᱟᱨ ᱦᱚᱱᱚᱛ (ᱤᱝᱨᱟᱹᱡᱤᱺ Palghar district) ᱫᱚ ᱯᱟᱪᱮ ᱥᱤᱧᱚᱛ ᱢᱚᱦᱟᱨᱟᱥᱴᱨᱚ ᱯᱚᱱᱚᱛ ᱨᱮᱭᱟᱜ ᱯᱮ ᱜᱮᱞ ᱛᱩᱨᱩᱭ ᱜᱚᱴᱟᱝ ᱦᱚᱱᱚᱛ ᱠᱚ ᱢᱩᱫᱽ ᱨᱮ ᱢᱤᱫᱴᱟᱹᱝ ᱦᱚᱱᱚᱛ ᱠᱟᱱᱟ ᱾ ᱯᱟᱞᱜᱷᱟᱨ ᱱᱟᱝᱜᱽᱨᱟᱦᱟ ᱜᱮ ᱱᱤᱭᱟᱹ ᱦᱚᱱᱚᱛ ᱨᱮᱭᱟᱜ ᱫᱚ ᱵᱷᱟᱹᱴᱤᱭᱟᱹ ᱴᱷᱟᱺᱭ ᱫᱚ ᱠᱟᱱᱟ ᱾ ᱱᱤᱭᱟᱹ ᱯᱟᱞᱜᱷᱟᱨ ᱦᱚᱱᱚᱛ ᱫᱚ ᱠᱚᱝᱠᱟᱬ ᱠᱷᱚᱸᱰ ᱨᱮᱭᱟᱜ ᱢᱤᱫᱴᱟᱹᱝ ᱦᱤᱸᱥ ᱠᱟᱱᱟ ᱾ ᱚᱛ ᱦᱟᱥᱟ ᱨᱮᱭᱟᱜ ᱞᱮᱠᱷᱟ ᱡᱚᱠᱷᱟ ᱦᱤᱥᱟᱹᱵᱽ ᱛᱮ ᱱᱤᱭᱟᱹ ᱦᱚᱱᱚᱛ ᱫᱚ ᱕,᱓᱔᱔ ᱪᱟᱹᱣᱠᱟᱹ ᱠᱤᱞᱚᱢᱤᱴᱟᱨ ᱡᱟᱭᱜᱟ ᱛᱮ ᱴᱚᱯᱟᱨ ᱮᱥᱮᱫ ᱟᱠᱟᱱᱟ ᱾ ᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱥᱤᱧᱚᱛ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ ᱱᱤᱭᱟᱹ ᱭᱟᱣᱟᱛ ᱢᱟᱞ ᱦᱚᱱᱚᱛ ᱨᱮ ᱞᱮᱠᱷᱟ ᱜᱩᱴᱺ ᱒,᱙᱙᱐,᱑᱑᱖ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱱᱟᱜᱟᱢ ᱒᱐᱑᱔ ᱥᱮᱨᱢᱟ ᱨᱮᱭᱟᱜ ᱑ ᱟᱜᱚᱥᱴᱚ ᱛᱟᱨᱤᱠᱷ ᱦᱤᱞᱚᱜ, ᱛᱤᱱ ᱨᱮ ᱢᱚᱦᱟᱨᱚᱥᱴᱨᱚ ᱥᱟᱨᱠᱟᱨᱮ ᱞᱟᱹᱭ ᱡᱟᱹᱦᱤᱨ ᱠᱮᱫᱟ ᱵᱟᱝᱢᱟ ᱢᱟᱦᱟᱨᱟᱥᱴᱨᱚ ᱦᱚᱱᱚᱛ ᱠᱚ ᱨᱮᱱᱟᱜ ᱥᱤᱢᱟᱹᱱᱟ ᱠᱚᱭ ᱵᱮᱱᱟᱣ ᱟᱹᱨᱩᱭᱟ, Oᱚᱚᱵᱮ ᱩᱱ ᱨᱮ ᱜᱮ ᱢᱟᱨᱮ ᱛᱷᱟᱱᱮ ᱦᱚᱱᱚᱛ ᱠᱷᱚᱱ ᱜᱮᱫ ᱵᱮᱜᱟᱨ ᱠᱟᱛᱮ ᱯᱟᱞᱜᱷᱟᱨ ᱦᱚᱱᱚᱛ ᱫᱚ ᱵᱮᱱᱟᱣ ᱟᱹᱨᱩ ᱠᱮᱫᱟ ᱾ ᱯᱟᱞᱜᱷᱟᱨ ᱦᱚᱱᱚᱛ ᱫᱚ ᱠᱚᱭᱮᱸ ᱱᱟᱠᱷᱟ ᱫᱟᱦᱟᱱᱩ ᱠᱷᱚᱱ ᱮᱦᱚᱵ ᱠᱟᱛᱮ ᱟᱨ ᱱᱟᱭᱜᱟᱶ ᱨᱮ ᱢᱩᱪᱟᱹᱫ ᱟᱠᱟᱱᱟ ᱾ ᱱᱤᱭᱟᱹ ᱦᱚᱱᱚᱛ ᱫᱚ ᱞᱟᱛᱟᱨ ᱨᱮ ᱚᱞ ᱟᱠᱟᱱᱟ ᱦᱚᱱᱚᱛ ᱠᱚ ᱛᱮ ᱡᱚᱲᱟᱣ ᱟᱠᱟᱱᱟ ᱾ ᱱᱚᱣᱟ ᱠᱚ ᱫᱚ ᱦᱩᱭᱩᱜ ᱠᱟᱱᱟ ᱼ ᱑.ᱯᱟᱞᱜᱷᱟᱨ ᱛᱟᱞᱩᱠ ᱒.ᱣᱟᱲᱟ ᱛᱟᱞᱩᱠ ᱓.ᱵᱤᱠᱨᱟᱢᱜᱟᱲ ᱛᱟᱞᱩᱠ ᱔.ᱡᱟᱣᱦᱟᱨ ᱛᱟᱞᱩᱠ ᱕.ᱢᱚᱠᱷᱟᱲᱟ ᱛᱟᱞᱩᱠ ᱖.ᱫᱟᱦᱟᱱᱩ ᱛᱟᱞᱩᱠ ᱗.ᱛᱟᱞᱟᱥᱟᱨᱤ ᱛᱟᱞᱩᱠ ᱘. ᱣᱟᱥᱟᱭᱼᱣᱤᱨᱟᱨ ᱛᱟᱞᱩᱠ ᱾ ᱠᱟᱹᱣᱰᱤ ᱟᱹᱨᱤ ᱯᱟᱞᱜᱷᱟᱨ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱭᱟᱜ ᱯᱟᱹᱦᱤᱞ ᱮᱴᱩ ᱚᱢᱤᱠ ᱯᱟᱣᱟᱨ ᱯᱞᱟᱱᱴ ᱠᱟᱱᱟ, ᱚᱠᱟ ᱫᱚ ᱛᱟᱨᱟᱯᱩᱨ ᱛᱷᱟᱢ ᱜᱟᱹᱫᱤ ᱟᱠᱟᱱ ᱾ ᱢᱚᱦᱟᱨᱟᱥᱴᱨᱚ ᱯᱚᱱᱚᱛ ᱨᱮᱭᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱵᱤᱨᱤᱛᱤᱭᱟᱹ ᱱᱟᱝᱜᱽᱨᱟᱦᱟ ᱫᱚ ᱦᱩᱭᱩᱜ ᱠᱟᱱᱟ ᱵᱚᱭᱥᱟᱨ ᱛᱟᱨᱟ ᱯᱩᱨ (Tarapur, MIDC)᱾ ᱢᱚᱦᱟᱨᱟᱥᱴᱨᱚ ᱯᱚᱱᱚᱛ ᱨᱮᱱᱟᱜ ᱢᱟᱨᱟᱝ ᱢᱟᱨᱟᱝ ᱦᱟᱠᱩ ᱥᱟᱥᱟᱵ ᱜᱷᱟᱴ ᱥᱟᱛᱯᱟᱛᱤ, ᱫᱟᱦᱟᱱᱩ, ᱟᱨᱱᱟᱞᱟ, ᱣᱟᱥᱟᱭ ᱟᱨ ᱫᱟᱛᱤᱣᱟᱰᱮ ᱮᱢᱟᱱ ᱦᱚᱸ ᱱᱤᱭᱟᱹ ᱦᱚᱱᱚᱛ ᱨᱮ ᱜᱮ ᱢᱮᱱᱟᱜ ᱟᱠᱟᱫᱟ ᱾ ᱫᱟᱦᱟᱱᱩ ᱫᱚ ᱪᱤᱠᱚ (chickoo) ᱯᱨᱚᱰᱟᱠᱥᱚᱱ ᱵᱟᱠᱷᱨᱟ ᱜᱚᱴᱟ ᱵᱷᱟᱨᱚᱛ ᱡᱟᱠᱟᱛ ᱨᱮ ᱱᱟᱢᱰᱟᱠ ᱜᱮᱭᱟ᱾ ᱡᱟᱣ ᱥᱮᱨᱢᱟ ᱜᱮ ᱠᱷᱟᱥ ᱪᱤᱠᱩ ᱯᱚᱨᱚᱵᱽ (special Chickoo festival) ᱵᱚᱨᱫᱤ ᱵᱮᱰᱟ ᱫᱟᱦᱟᱱᱩ ᱨᱮ ᱚᱨᱟᱢ ᱦᱩᱭᱩᱜ ᱠᱟᱱᱟ ᱾ ᱥᱟᱜᱟᱲᱚᱢ ᱯᱟᱪᱮ ᱨᱮᱞᱣᱮ ᱱᱮᱴᱣᱟᱨᱠ ᱨᱮᱭᱟᱜ ᱞᱟᱭᱤᱱ ᱱᱤᱭᱟᱹ ᱦᱚᱱᱚᱛ ᱨᱮᱭᱟᱜ ᱣᱮᱥᱟᱭ, ᱯᱟᱞᱜᱷᱟᱨ ᱟᱨ ᱫᱟᱦᱟᱱᱩ ᱛᱟᱞᱩᱠ ᱛᱟᱞᱟ ᱛᱮ ᱥᱮᱱ ᱟᱠᱟᱱᱟ ᱾ ᱣᱟᱮᱥᱴᱟᱨᱱ ᱮᱠᱥᱯᱨᱮᱥ ᱢᱟᱨᱟᱝ ᱰᱟᱦᱟᱨ (NH48) ᱫᱚ ᱱᱤᱭᱟᱹ ᱢᱟᱱᱦᱚᱨ ᱟᱨ ᱪᱤᱞᱦᱟᱨ ᱥᱮᱡ ᱞᱮᱠᱟ ᱛᱮ ᱯᱟᱞᱜᱷᱟᱨ ᱦᱚᱱᱚᱛ ᱵᱚᱞᱚᱱ ᱫᱩᱣᱟᱹᱨ ᱠᱟᱱᱟ ᱾ ᱥᱟᱹᱠᱷᱭᱟᱹᱛ ᱵᱟᱦᱨᱮ ᱡᱚᱱᱚᱲ Official website ᱪᱷᱟᱸᱪ:ᱯᱟᱞᱜᱷᱟᱨ ᱦᱚᱱᱚᱛ ᱥᱟᱛᱟᱢ ᱠᱚ